CELEX: 32014R0895
Language: sk
Date: 2014-08-14 00:00:00
Title: Nariadenie Komisie (EÚ) č. 895/2014 zo 14. augusta 2014 , ktorým sa mení príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH)  Text s významom pre EHP

19.8.2014   
            
            
               SK
            
            
               Úradný vestník Európskej únie
            
            
               L 244/6
            
         NARIADENIE KOMISIE (EÚ) č. 895/2014
   zo 14. augusta 2014,
   ktorým sa mení príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho články 58 a 131,
   keďže:
   
               (1)
            
            
               Formaldehyd, oligomerický reakčný produkt s anilínom (technický MDA), spĺňa kritériá klasifikácie ako karcinogénna látka (kategória 1B) v súlade s nariadením Európskeho parlamentu a Rady (ES) č. 1272/2008 (2), a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (2)
            
            
               Kyselina arzeničná spĺňa kritériá klasifikácie ako karcinogénna látka (kategória 1A) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (3)
            
            
               Bis(2-metoxyetyl)éter (diglym) spĺňa kritériá klasifikácie ako látka poškodzujúca reprodukciu (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. c) uvedeného nariadenia.
            
         
               (4)
            
            
               1,2-dichlóretán (EDC) spĺňa kritériá klasifikácie ako karcinogénna látka (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (5)
            
            
               2,2′-dichlór-4,4′-metyléndianilín (MOCA) spĺňa kritériá klasifikácie ako karcinogénna látka (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (6)
            
            
               Chróman chromitý spĺňa kritériá klasifikácie ako karcinogénna látka (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (7)
            
            
               Chróman strontnatý spĺňa kritériá klasifikácie ako karcinogénna látka (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (8)
            
            
               Hydroxo-oktaoxodichrómano-dizinočnatan draselný spĺňa kritériá klasifikácie ako karcinogénna látka (kategória 1A) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (9)
            
            
               Oktahydroxid-chróman pentazinočnatý spĺňa kritériá klasifikácie ako karcinogénna látka (kategória 1A) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (10)
            
            
               Uvedené látky boli identifikované a zahrnuté do zoznamu látok navrhovaných na zahrnutie v súlade s článkom 59 nariadenia (ES) č. 1907/2006. Okrem toho majú byť na základe odporúčania Európskej chemickej agentúry (ďalej len „agentúra“) vydaného 17. januára 2013 (3) v súlade s článkom 58 nariadenia (ES) č. 1907/2006 prednostne zahrnuté do prílohy XIV k uvedenému nariadeniu. Preto je vhodné zahrnúť tieto látky do uvedenej prílohy.
            
         
               (11)
            
            
               N,N-dimetylacetamid (DMAC) spĺňa kritériá klasifikácie ako látka poškodzujúca reprodukciu (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. c) uvedeného nariadenia. Táto látka bola takisto identifikovaná a zahrnutá do zoznamu látok navrhovaných na zahrnutie v súlade s článkom 59 nariadenia (ES) č. 1907/2006 a na základe odporúčania agentúry zo 17. januára 2013 má byť prednostne zahrnutá do prílohy XIV k uvedenému nariadeniu v súlade s článkom 58 nariadenia uvedeného nariadenia. DMAC má podobné vnútorné vlastnosti ako N-metyl-2-pyrolidón (NMP) a obe tieto látky možno považovať za možné alternatívy v prípade ich niektorých hlavných použití. Chemická látka NMP v súčasnosti podlieha postupu obmedzovania v súlade s článkom 69 nariadenia (ES) č. 1907/2006. Vzhľadom na podobnosť týchto dvoch látok z hľadiska ich vnútorných vlastností aj priemyselného použitia a s cieľom zabezpečiť konzistentný regulačný prístup Komisia považuje za vhodné odložiť rozhodnutie o zahrnutí DMAC do prílohy XIV.
            
         
               (12)
            
            
               V prílohe XIV k nariadeniu (ES) č. 1907/2006 je vhodné stanoviť posledné možné dátumy podania žiadosti a dátumy zákazu uvedené v článku 58 ods. 1 písm. c) bodoch i) a ii) uvedeného nariadenia.
            
         
               (13)
            
            
               Pre každú látku uvedenú v prílohe XIV k nariadeniu (ES) č. 1907/2006 boli v odporúčaní agentúry zo 17. januára 2013 stanovené dátumy uvedené v článku 58 ods. 1 písm. c) bode ii) uvedeného nariadenia, do ktorých sa musia doručiť žiadosti, ak si žiadateľ aj naďalej želá danú látku používať alebo ju uvádzať na trh na určité použitia. Tieto dátumy boli stanovené na základe odhadovaného času potrebného na prípravu žiadosti o autorizáciu s prihliadnutím na dostupné informácie o jednotlivých látkach a na informácie získané v priebehu verejných konzultácií vykonaných v súlade s článkom 58 ods. 4 nariadenia (ES) č. 1907/2006. Takisto sa zohľadnila schopnosť agentúry vybavovať žiadosti v lehote stanovenej v nariadení (ES) č. 1907/2006, ako sa stanovuje v článku 58 ods. 3 uvedeného nariadenia.
            
         
               (14)
            
            
               Pokiaľ ide o chróman chromitý, chróman strontnatý, hydroxo-oktaoxodichrómano-dizinočnatan draselný a oktahydroxid-chróman pentazinočnatý, ktoré sú všetky zlúčeninami chrómu (VI), agentúra navrhla stanoviť posledný možný dátum podania žiadosti na 24 mesiacov po nadobudnutí účinnosti tohto nariadenia. Komisia sa však domnieva, že posledný možný dátum podania žiadosti by sa mal stanoviť na 35 mesiacov po nadobudnutí účinnosti tohto nariadenia, aby sa zachoval prístup použitý pre sedem zlúčenín chrómu (VI), ktoré sú už uvedené v položkách 16 až 22 prílohy XIV k nariadeniu (ES) č. 1907/2006.
            
         
               (15)
            
            
               Pre každú z látok uvedených v prílohe k tomuto nariadeniu by dátum uvedený v článku 58 ods. 1 písm. c) bode i) nariadenia (ES) č. 1907/2006 mal byť 18 mesiacov po dátume uvedenom v článku 58 ods. 1 písm. c) bode ii) uvedeného nariadenia.
            
         
               (16)
            
            
               V článku 58 ods. 1 písm. e) v spojení s článkom 58 ods. 2 nariadenia (ES) č. 1907/2006 sa stanovuje možnosť udeliť výnimku z použití alebo z kategórií použití v prípade, že sa osobitným právnym predpisom Únie ukladajú minimálne požiadavky na ochranu zdravia ľudí alebo životného prostredia, ktoré zaručia riadnu kontrolu rizík. Podľa informácií, ktoré sú v súčasnosti k dispozícii, nie je vhodné stanoviť výnimky na základe uvedených ustanovení.
            
         
               (17)
            
            
               Na základe informácií, ktoré sú v súčasnosti k dispozícii, nie je vhodné udeliť výnimky v prípade výskumu a vývoja orientovaného na výrobky a výrobné procesy.
            
         
               (18)
            
            
               Na základe informácií, ktoré sú v súčasnosti k dispozícii, nie je vhodné stanoviť lehoty na preskúmanie určitých použití.
            
         
               (19)
            
            
               Nariadenie (ES) č. 1907/2006 by sa preto malo zodpovedajúcim spôsobom zmeniť.
            
         
               (20)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
            
         PRIJALA TOTO NARIADENIE:
   Článok 1
   Príloha XIV k nariadeniu (ES) č. 1907/2006 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 396, 30.12.2006, s. 1.
   
      (2)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí (Ú. v. EÚ L 353, 31.12.2008, s. 1).
   
      (3)  http://echa.europa.eu/documents/10162/13640/4th_a_xiv_recommendation_17jan2013_en.pdf
   
      PRÍLOHA
      V tabuľke v prílohe XIV k nariadeniu (ES) č. 1907/2006 sa dopĺňajú tieto položky:
      
         
                     Položka č.
                  
                  
                     Látka
                  
                  
                     Vnútorná vlastnosť, resp. vlastnosti uvedené v článku 57
                  
                  
                     Prechodné opatrenia
                  
                  
                     Vyňaté (kategórie) použitia
                  
                  
                     Lehoty na preskúmanie
                  
               
                     Posledný možný termín podania žiadosti (1)
                     
                  
                  
                     Dátum zákazu (2)
                     
                  
               
                     „23.
                  
                  
                     formaldehyd, oligomerický reakčný produkt s anilínom (technický MDA)
                     č. ES: 500-036-1
                     č. CAS: 25214-70-4
                  
                  
                     karcinogénna
                     (kategória 1B)
                  
                  
                     22. februára 2016
                  
                  
                     22. augusta 2017
                  
                  
                     —
                  
                  
                     —
                  
               
                     24.
                  
                  
                     kyselina arzeničná
                     č. ES: 231-901-9
                     č. CAS: 7778-39-4
                  
                  
                     karcinogénna
                     (kategória 1A)
                  
                  
                     22. februára 2016
                  
                  
                     22. augusta 2017
                  
                  
                     —
                  
                  
                     —
                  
               
                     25.
                  
                  
                     bis(2-metoxyetyl)éter (diglym)
                     č. ES: 203-924-4
                     č. CAS: 111-96-6
                  
                  
                     poškodzujúca reprodukciu
                     (kategória 1B)
                  
                  
                     22. februára 2016
                  
                  
                     22. augusta 2017
                  
                  
                     —
                  
                  
                     —
                  
               
                     26.
                  
                  
                     1,2-dichlóretán (EDC)
                     č. ES: 203-458-1
                     č. CAS: 107-06-2
                  
                  
                     karcinogénna
                     (kategória 1B)
                  
                  
                     22. mája 2016
                  
                  
                     22. novembra 2017
                  
                  
                     —
                  
                  
                     —
                  
               
                     27.
                  
                  
                     2,2′-dichlór-4,4′-metyléndianilín (MOCA)
                     č. ES: 202-918-9
                     č. CAS: 101-14-4
                  
                  
                     karcinogénna
                     (kategória 1B)
                  
                  
                     22. mája 2016
                  
                  
                     22. novembra 2017
                  
                  
                     —
                  
                  
                     —
                  
               
                     28.
                  
                  
                     chróman chromitý
                     č. ES: 246-356-2
                     č. CAS: 24613-89-6
                  
                  
                     karcinogénna
                     (kategória 1B)
                  
                  
                     22. júla 2017
                  
                  
                     22. januára 2019
                  
                  
                     —
                  
                  
                     —
                  
               
                     29.
                  
                  
                     chróman strontnatý
                     č. ES: 232-142-6
                     č. CAS: 7789-06-2
                  
                  
                     karcinogénna
                     (kategória 1B)
                  
                  
                     22. júla 2017
                  
                  
                     22. januára 2019
                  
                  
                     —
                  
                  
                     —
                  
               
                     30.
                  
                  
                     hydroxo-oktaoxodichrómano-dizinočnatan draselný
                     č. ES: 234-329-8
                     č. CAS: 11103-86-9
                  
                  
                     karcinogénna
                     (kategória 1A)
                  
                  
                     22. júla 2017
                  
                  
                     22. januára 2019
                  
                  
                     —
                  
                  
                     —
                  
               
                     31.
                  
                  
                     oktahydroxid-chróman pentazinočnatý
                     č. ES: 256-418-0
                     č. CAS: 49663-84-5
                  
                  
                     karcinogénna
                     (kategória 1A)
                  
                  
                     22. júla 2017
                  
                  
                     22. januára 2019
                  
                  
                     —
                  
                  
                     —“
                  
               
      
         (1)  Dátum, na ktorý odkazuje článok 58 ods. 1 písm. c) bod ii) nariadenia (ES) č. 1907/2006.
      
         (2)  Dátum, na ktorý odkazuje článok 58 ods. 1 písm. c) bod i) nariadenia (ES) č. 1907/2006.